National Gallery (Londýn)

**National Gallery** alebo po slovensky **Národná galéria** v Londýne je obrazáreň nachádzajúca sa na severnej strane Trafalgar Square. 

Napriek tomu, že myšlienka na založenie národnej obrazárne v krajine rezonovala dlhý čas, Anglicko sa k tomuto kroku odhodlalo, v porovnaní s ostatnou Európou, pomerne neskoro. Hlavným dôvodom bolo, že neexistovala kráľovská či významnejšia šľachtická zbierka umeleckých diel, ktorá by poslúžila ako základ kolekcie pre národnú obrazáreň. Národná galéria vznikla ako zbierka jednotlivých obrazov a takou aj zostala. Nikdy nemala ambíciu byť múzeom v pravom slova zmysle s cieľom vystavovať diela rýdzo historickej hodnoty, ale od samého začiatku sa zamerala aj na ich estetickú kvalitu.

## Vývoj galérie a jej zbierkového fondu

V roku 1768 vznikla Kráľovská akadémia umenia (*Royal Academy of Arts*), ktorá mala rozhodujúci význam pre vznik anglického národného múzea. Už o deväť rokov sa naskytla možnosť významne obohatiť základ kolekcie galérie kúpou bohatej umeleckej zbierky Sira Roberta Walpolea. Kvôli odporu verejnej mienky sa kúpa nezrealizovala a zbierku zakúpilo Rusko (dnes sa nachádza v petrohradskej Ermitáži).

[150px|thumb|[Carlo Crivelli, *Pieta*, oltárne krídlo z kostola sv. Františka v Montefiore dell'Aso, okolo 1470, tempera na dreve]]
[150px|thumb|[Raffael, *Portrét pápeža Júliusa II.*, 1511 - 1512, olej na dreve]]
[150px|thumb|[Giovanni Battista Moroni, *Krajčír*, 1570 - 1575, olej na plátne]]
Impulzom, rozhodujúcim pre zriadenie národnej obrazárne možno považovať donáciu Sira Georgea Beaumonta, správcu Britského ústavu (*British Institut*), ktorý sa v roku 1823 rozhodol svoju súkromnú zbierku venovať galérii. Vďaka tomu sa do rodiacej galérie dostali diela Rembrandta (*Snímanie z kríža*), Canaletta (*Benátky*) a iné obrazy. 

Galéria ešte v tom istom roku získala významnú kolekciu diel ruského emigranta a podnikateľa Johna Juliusa Angersteina - Tizianova *[[Venuša a Adonis]]*, Rubensov *[[Únos Sabiniek]]*, Rembrandtove *[[Klaňanie sa pastierov (Rembrandt)|Klaňanie sa pastierov]]*. 

10. mája 1824 Národnú galériu otvorili pre verejnosť. Dočasne sa výstavné priestory nachádzali v budove na ulici Pall Mall 100 v súkromnej Angersteinovej galérii.

V roku 1831 sa konečne vyriešila pozemková otázka galérie. Budova sa mala postaviť na nedávno vybudovanom námestí Trafalgar Square, priečelím obrátená do námestia. Projekt budovy vypracoval architekt Wiliam Wilkins. Výstavba trvala sedem rokov a 9. apríla 1838 sa konalo slávnostné otvorenie nového sídla galérie. Galéria však zaberala iba západné krídlo budovy; východné bolo určené Kráľovskej akadémii. Celé predchádzajúce i nasledujúce obdobia boli vyplnené obohacovaním zbierok od rôznych darcov (napr. i kráľ Viliam IV. daroval v roku 1836 galérii niekoľko obrazov).

V roku 1839 sa zbierkový fond rozšíril o Rubensovu *Krajinu pri západe slnka* a Raffaelovu *Svätú Katarínu Alexandrijskú*.

Z hľadiska vývoje galérie a jej zbierkového fondu boli dôležité roky 1868 - 1869. V týchto rokoch sa Kráľovská akadémia z budovy vysťahovala a Národná galéria sa nasťahovala i do východného krídla, ktoré plánovali v najbližšom období rozšíriť (dostavba sa uskutočnila v roku 1876).

Sedemdesiatsedem obrazov prevažne holandských a flámskych majstrov získala galéria v roku 1871 z pozostalosti bohatého obchodníka Roberta Peela. V roku 1876 bola podľa projektu E. M. Barryho dokončená prístavba v zadnej časti východného krídla, čím sa dočasne vyriešil problém s nedostatkom priestorov.

V poslednom dvadsaťročí 19. storočia galéria získala viacero významných prírastkov - v roku 1880 Leonardovu *[[Madona v skalách|Madonu v skalách]]*, v roku 1882 Velázquezovho *Filipa IV. Španielskeho v hnedom a striebornom* a Tintorettovo *Umývanie nôh*, v roku 1885 Dyckov *Portrét Karola I. na koni*, v roku 1892 z rozpredaja súkromnej zbierky v Paríži získala galéria Vermeerov obraz *Dievča sediace pri virginale*.

Ďalším medzníkom v rozvoji galérie sa stal rok 1901, kedy padlo rozhodnutie o demolácii kasární ležiacich severne od budovy Národnej galérie. Budova galérie bola súčasne rozšírená o severné krídlo. Po ukončení stavebných prác boli nové priestory sprístupnené verejnosti v roku 1911.

V roku 1924 galéria získala hodnotný dar, pozostávajúci takmer výlučne z diel talianskych majstrov (Botticelli, Tizian).

Počas druhej svetovej vojny boli obrazy z galérie umiestnené v horských jaskynných priestoroch v Galles. Budova utrpela pri bombardovaní Londýna značné škody. Vzápätí prebehli nevyhnutné opravné práce, ktoré mali za cieľ galériu sprístupniť verejnosti v čo najkratšom čase.

V roku 1954 sa od Národnej galérie oddelila Tate Gallery, ktorá od roku 1897 tvorila súčasť Národnej galérie pod názvom Národná galéria britského umenia (*National Gallery of British Art*). V roku 1958 sa galéria rozšírila o tzv. Hamptonsite, západne od budovy, čím sa výstavné priestory rozšírili o šesť miestností s plochou 1 400 m2.

V roku 1961 sa definitívne skončili rekonštrukčné práce na vojnou zničenej budove, ktoré galérii priniesli i zvýšenie technického vybavenia. V roku 1962 galéria zakúpila Leonardovu skicu *[[Madona a Dieťa so svätou Annou a malým svätým Jánom]]*. V rokoch 1963 - 1964 sa otvorili nové výstavné priestory v západnom krídle prízemia s tzv. rezervnou zbierkou (Reserve Collection). Získavanie nových diel s pomocou štátnych subvencií a darmi naďalej rastie a pokračuje dodnes.

## Významné prírastky

* 1842 - Národná galéria získala van Eyckov *Portrét manželov Arnolfiniovcov*
* 1851 - Prírastok Rembrandtovho *Autoportrét vo veku 63 rokov*
* 1860 - Na aukcii v Paríži galéria kúpila štyridsaťšesť obrazov, medzi nimi Tizianovu *Madonu s dieťaťom, svätým Jánom Krstiteľom a svätou Katarínou*
* 1863 - Kúpa obrazu *Kristus na hore Olivovej od [[Giovanni Bellini|Giovanniho Belliniho]]
* 1868 - Prírastok [[Michelangelo Buonarroti|Michelangelovo]] *Snímanie z kríža*
* 1874 - Zisk obrazu *Venuša a Mars* od [[Sandro Botticelli|Sandra Botticelliho]]
* 1880 - Na základe priznanej subvencie galéria získala [[Leonardo da Vinci|Leonardovu]] *Madonu v skalách*
* 1884 - Prírastok [[Giorgione|Giorgoneho]] *Klaňanie sa troch kráľov*
* 1935 - Z [[Tate Britain]] prišiel do Národnej galérie [[Pierre Auguste Renoir|Renoirov]] obraz *Dáždniky*
* 1953 - Kúpa [[Paul Cézanne|Cézanovho]] obrazu *Starena s ružencom*
* 1962 - Zakúpenie skice [[Leonardo da Vinci|Leonarda]] *Madona a Dieťa so svätou Annou a malým svätým Jánom* po predchádzajúcom spore s [[Britské múzeum|Britským múzeom]]
* 1969 - Kúpa obrazu [[Giovanni Battista Tiepolo|Tiepola]] *Alegória s Venušou a Časom*
* 1972 - Prírastok v sekcii impresionistov - [[Henri Rousseau|Rousseauova]] *Tropická búrka*

== Budova galérie ==

Dvojpodlažná budova Národnej galérie zaberá celú severnú časť [[Trafalgar Square|Trafalgarského námestia]], miesta križovanie viacerých významných londýnskych ulíc. Stavba postavená v pôsobivom [[Klasicizmus|klasicistickom]] štýle s mohutnou kupolou byzantského typu a impozantným portikom bola dokončená v roku 1838 podľa projektov [[William Wilkins (architekt)|Wiliama Wilkinsa]]. Je postavená z bieleho kameňa. Dominujúcim prvkom vchodovej časti je osem mohutných korintských stĺpov, ktoré boli pôvodne súčasťou budovy Carlton House, ktorá bola zbúraná v roku 1826. Stĺporadie ukončuje mohutný tympanón na spôsob gréckych chrámov.

[[Súbor:Entrance hall of the National Gallery, London in August 2006.jpg|left|200px|thumb|Pohľad do expozície]]Po dokončení sa najprv budova delila o priestory s Kráľovskou akadémiou. Tento stav trval až do roku 1868, kedy sa Akadémia z budovy odsťahovala. Napriek uvoľneným priestorom sa čoskoro ukázalo, že stavba pre potreby galérie nepostačuje. Pôvodné úvahy smerovali k stavbe novej budovy. Napokon bolo rozhodnuté o prestavbe existujúcej budovy a jej rozšírení. V roku 1876 boli nové výstavné priestory dokončené a sprístupnené.

Ďalšie prestavby sa uskutočnili v roku 1907 a posledná v roku 1991, kedy bolo pristavané Sainsburyho krídlo, ktoré svoje pomenovanie dostalo po obchodníkovi a politikovi Johnovi Sainsburym. Tu našli svoje miesto talianski majstri 13. - 15. storočia.

Vystavené diela sú rozdelené na oboch poschodiach; prvé poschodie je hlavným výstavným priestorom, prízemie slúži na vystavovanie tzv. rezervného fondu.

== Exponáty v galérii ==

Londýnska Národná galéria patrí k najrenomovanejším umeleckým múzeám na svete. Napriek tomu, že v počte vystavovaných diel zďaleka nemôže konkurovať iným významným umeleckým múzeám (galéria eviduje okolo dvetisíc katalógových čísel), jej význam v záchrane a prezentácii historického dedičstva Európy je nezastupiteľný. V galérii sa nachádzajú výlučne obrazy, ktoré predstavujú takmer všetky európske maliarske školy počnúc 13. a končiac 20. storočím. 

Výstavné priestory sa členia do štyroch sekcií: *Sainsbury Wing* (Sainsburyho krídlo), *West Wing* (Západné krídlo), *North Wing* (Severné krídlo) a *East Wing* (Východné krídlo). V každej sekcii sú obrazy zoradené podľa príslušnosti k umeleckým školám. V *Sainsbury Wing* sa nachádzajú obrazy od roku 1260 do roku 1510, medzi ktoré patrí napr. [[Leonardo da Vinci|Leonardova]] *Madona v skalách* a [[Sandro Botticelli|Botticelliho]] *Venuša a Mars*. Vo *West Wing* sú umiestnené obrazy od roku 1510 do roku 1600, napr. [[Tizian]]ov *Bakchus a Ariadna* alebo *Veľvyslanci* od [[Hans Holbein mladší|Hansa Holbeina mladšieho]]. Diela z rokov 1600 - 1700 sú vystavené v *North Wing*, kde možno vidieť napr. [[Peter Paul Rubens|Rubensov]] *Slamený klobúk* (Le chapeau de paille) a [[Jan van Eyck|van Eyckov]] *Portrét manželov Arnolfiniovcov*. Umelecké práce z obdobia rokov 1700 - 1920 sú umiestnené v *East Wing* (napr. diela anglických maliarov [[John Constable|Johna Constabla]] a [[Thomas Gainsborough|Thomasa Gainsborougha]] alebo [[Impresionizmus|impresionistov]] [[Claude Monet|Moneta]], [[Vincent van Gogh|van Gogha]], [[Paul Cézanne|Cézanna]] a [[Pierre Auguste Renoir|Renoira]]. 

=== Zastúpenie jednotlivých škôl ===
* talianska škola (najpočetnejšie zastúpenie) - vyše osemsto obrazov od 13. do 20. storočia
* holandská škola - takmer šesťsto obrazov od 15. do 20. storočia
* francúzska škola - vyše tristo obrazov od 14. do 20. storočia
* flámska škola - vyše sto obrazov od 16. do 18. storočia
* nemecká škola - takmer sto obrazov od 15. do 20. storočia
* anglická škola - vyše päťdesiat obrazov od 17. do 20. storočia
* španielska škola - vyše päťdesiat obrazov od 15. do 20. storočia

=== Galéria najznámejších diel ===

<gallery>
Obrázok:Piero della Francesca - Le Baptême du Christ.jpg|[[Piero della Francesca]], *Krst Krista*, 1440 - 1445, tempera na dreve
Obrázok:Porträit eines jungen Mannes (detail) - Sandro Botticelli (National Gallery, London).jpg|[[Sandro Botticelli]], *Portrét muža*, okolo 1483, tempera na dreve 
Obrázok:Leonardo - St. Anne cartoon.jpg|[[Leonardo da Vinci]], *Madona a Dieťa so svätou Annou a malým svätým Jánom*, 1507 - 1508, skica
Obrázok:Leonardo da Vinci Virgin of the Rocks (National Gallery London).jpg|[[Leonardo da Vinci]], *Madona v skalách*, 1495 - 1508, olej na dreve
Obrázok:Raffael 020.jpg|[[Raffael]], *Svätá Katarína Alexandrijská*, 1508, olej na dreve
Obrázok:Angelo Bronzino - Venus, Cupid, Folly and Time - National Gallery, London.jpg|[[Agnolo Bronzino]], *Venuša, Kupido, Pochabosť a Čas*, 1540 - 1545, olej na dreve
Obrázok:Sebastiano del Piombo, The Raising of Lazarus.jpg|[[Sebastiano del Piombo]], *Vzkriesenie Lazara*, 1517 - 1519, olej na plátne
Obrázok:Giovanni Bellini 014.jpg|[[Giovanni Bellini]], *Dóža Leonardo Loredan*, 1501, olej na dreve
Obrázok:Tizian 073.jpg|[[Tizian]], *Slavónka*, okolo 1510, olej na plátne
Obrázok:1602-3 Caravaggio,Supper at Emmaus National Gallery, London.jpg|[[Michelangelo Merisi da Caravaggio|Caravaggio]], *Večera v Emauzách*, 1601 - 1602, olej na plátne
Obrázok:Domine, quo vadis?.jpg|[[Annibale Carracci]], *Quo vadis, domine?*, 1602, olej  na dreve
Obrázok:Jacopo Tintoretto 011.jpg|[[Tintoretto]], *Vznik mliečnej dráhy, 1570, olej na plátne
Obrázok:Canaletto - The Stonemason's Yard.jpg|Canaletto, *Kamenárov dvor*, 1726 - 1727, olej na plátne
Obrázok:Van Eyck - Arnolfini Portrait.jpg|Jan van Eyck, *Portrét manželov Arnolfiniovcov*, 1434, olej na dreve
Obrázok:Le_Chapeau_de_Paille_by_Peter_Paul_Rubens.jpg|Peter Paul Rubens, *Slamený klobúk*, 1625, olej na dreve
Obrázok:Hans_Holbein_the_Younger_-_The_Ambassadors_-_Google_Art_Project.jpg|Hans Holbein mladší, *[[Veľvyslanci (Holbein mladší)|Veľvyslanci]]*, 1533, olej na dreve
Obrázok:Rembrandt-Belsazar.jpg|Rembrandt, *Baltazárova slávnosť*, 1635, olej na plátne
Obrázok:Johannes Vermeer - Zittende Klavecimbelspeelster (1673-1675).jpg|Jan Vermeer, *Dievča sediace pri virginale*, okolo 1672, olej na plátne
Obrázok:Felipe_IV_de_castaño_y_plata,_by_Diego_Velázquez.jpg|Diego Velázquez, *Filip IV. v hnedom a striebornom*, 1631 - 1632, olej na plátne
Obrázok:Mr and Mrs Andrews 1748-49.jpg|Thomas Gainsborough, *[[Manželia Andrewsovci]]*, 1750, olej na plátne
Obrázok:Nicolas Poussin - L'Adoration du Veau d'or.jpg|Nicolas Poussin, *Klaňanie sa zlatému teľaťu*, 1633 - 1637, olej na plátne
Obrázok:Dominique Ingres - Mme Moitessier.jpg|Jean Auguste Dominique Ingres, *Pani Montessierová*, 1856, olej na plátne
Obrázok:Vincent Van Gogh 0020.jpg|Vincent van Gogh, *Obilné pole s cyprusom*, 1889 - 1890, olej na plátne
Obrázok:Parasolki1883nationalgallerylo.jpg|Pierre Auguste Renoir, *Dáždniky*, 1883, olej na plátne


## Iné projekty

## Zdroje

* M. Anzilová, *Národná galéria Londýn*, Tatran, Bratislava, 1989
* kol. autorov, *100 nejkrásnejších muzeí světa*, Rebo Production, Dobřejovice, 2005
* M. Levey, *Stručné dejiny maliarstva*, Tatran, Bratislava, 1972

Kategória:Národná galéria (Londýn)
Kategória:Londýnske múzeá a galérie
Kategória:Národné inštitúcie